[{"text_idx": "#000001", "text": "Rusio : miloj de kontrau\u0306-militaj manifestaciantoj estas arestitaj"}, {"text_idx": "#000003", "text": "De post la 24a de februaro 2022, multaj rusoj surstratig\u0302as por denunci la invadon de Ukrainio. La opozicio al la milito estas reala, sed la au\u0306toritatoj volas forvis\u0302i g\u0302in. La arestoj de manifestaciantoj nombrig\u0302as per miloj."}, {"text_idx": "#000005", "text": "Pli ol 15 400 pacismaj manifestaciantoj estis arestitaj en Rusio de post la komencig\u0302o de la milito en Ukrainio (La nombro estis liverita de la rusia NRO OVD-info la 7an de aprilo). La arestoj estas amasaj, tujaj, preskau\u0306 eksterrealaj : dum la nura tago de la 6a de marto, 5 000 personoj estis arestitaj en 69 rusiaj urboj."}, {"text_idx": "#000006", "text": "\u00ab La rusiaj au\u0306toritatoj montras, ke ili pretas persekuti c\u0302e tribunalo absolute iun ajn. Tiuj hontemaj persekutoj konsistigas evidentajn malobservadojn de la rajto al esprimlibereco. \u00bb"}, {"text_idx": "#000008", "text": "\u00ab Ne al la milito ! \u00bb. Jen unu el la sloganoj skanditaj de la manifestaciantoj sur la Rug\u0302a placo en Moskvo, sur la centraj placoj de San-Peterburgo, kaj dekoj da aliaj urboj c\u0302ie en Rusio. Al tiu opozicio al la milito, la polico respondas per ondo de arestadoj, arbitraj kaj ofte brutalaj. Ec\u0302 infanoj, kiuj partoprenis al la kolektig\u0302oj estis arestitaj, pli ol 100 lau\u0306 la NRO OVD-info."}, {"text_idx": "#000009", "text": "La bildoj de la arestoj, kiuj alvenis de Rusio estas s\u0302okaj. Porti balonojn kun Ukrainiaj koloroj : aresto. Aplau\u0306di au\u0306 preterpasi apud manifestacio : aresto. Deturni afis\u0302tabulon skribante \u00ab Du vortoj \u00bb (referenco al la slogano \u00ab \u041d\u0435\u0442 \u0432\u043e\u0438\u0306\u043d\u0435 \u00bb, kio signifas \u00ab Ne al la milito \u00bb) : aresto. Teni blankan afis\u0302tabulon, sen ia ajn protestmesag\u0302o : aresto."}, {"text_idx": "#000010", "text": "La au\u0306toritatoj lanc\u0302is veran c\u0302asadon de sorc\u0302istinoj por persekuti la kontrau\u0306militajn manifestaciantojn."}, {"text_idx": "#000011", "text": "La represio ne estas nova afero en Rusio. De post pi ol dekkvin jaroj, la rusiaj au\u0306toritatoj uzas pli kaj pli represiajn leg\u0302ojn por silentigi c\u0302ian disidentecon."}, {"text_idx": "#000012", "text": "Pro la milito en Ukrainio, la represio kreskegis. Tiuj leg\u0302oj estas utiligitaj kiel represia ilo en kunteksto, en kio la rusiaj au\u0306toritatoj intencas kontroli c\u0302ion diritan au\u0306 viditan."}, {"text_idx": "#000013", "text": "Rekta signo pri kreskego de la represio de post la invado de Ukrainio : la urg\u0302a baloto, la 4an de 2022, de nova leg\u0302o subpremanta la \u00ab falsajn novaj\u0302ojn \u00bb pri la aktivecoj de la rusia armeo en Ukrainio. Per tiu leg\u0302o, la personoj, kiuj lau\u0306 la rusiaj au\u0306toritatoj, disvastigas \u00ab falsajn informojn \u00bb riskas g\u0302is 15 jaroj da malliberejo. Ankau\u0306 nova artikolo estis aldonita al la Rusia kodo de administraciaj infrakcioj por puni la \u00ab publikajn agojn celantajn miskreditigi la rusiajn armeajn fortojn \u00bb."}, {"text_idx": "#000014", "text": "La rusiaj civitanoj, kiuj kontrau\u0306as la militon submetig\u0302as al gravaj riskoj. Kiam ili surstratig\u0302as por postuli finon de la milito, ilia mesag\u0302o reprezentas tiel kontraston kun la S\u0302tata propagando, ke ili tuj estas celitaj de la sekurecaj fortoj. Ili submetig\u0302as al gravaj monpunoj, administraciaj enkarcerigoj, punaj persekutoj, kiuj kondukas al nejustaj procesoj rapide plenumintaj en kelkaj minutoj, kaj arbitraj kondamnoj. Ili ankau\u0306 submetig\u0302as al perfortoj kaj torturoj. Au\u0306tentigitaj videoj montras, ke pacemaj manifestaciantoj estis perforte frapitaj de la polico per klaboj, elektrokutitaj per elektros\u0302okaj armiloj poste frapitaj, kuntrenitaj grunde kaj submetitaj al aliaj mistraktadoj."}, {"text_idx": "#000015", "text": "\u00ab Se malgrau\u0306 tiu teroro, oni plu povas vidi personojn, kiuj surstratig\u0302as malgrau\u0306 miloj da arestoj, tio ja emfazas la foruzadon de la potenco, kaj la universalan bezonon de pli bona respekto de Homaj rajtoj kaj de fundamentaj liberecoj. \u00bb"}, {"text_idx": "#000017", "text": "La rusiaj au\u0306toritatoj volas ens\u0302ovi timon en la log\u0302antaron. Silentigante la esprimon de c\u0302ia kontrau\u0306milita opinio, la Kremlo volas s\u0302ajnigi, ke la rezistado ne ekzistas. Sed g\u0302i ja ekzistas. La kontrau\u0306milita movado dau\u0306ras malgrau\u0306 la adopto de drastaj striktigoj, kaj malgrau\u0306 perforta polica respondo."}, {"text_idx": "#000019", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000021", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]